**Društvo za športno rekreacijo, Mladinska ulica 3, 9000 Murska Sobota**

[**DSR.MUSO@gmail.com**](mailto:DSR.MUSO@gmail.com)**,** [**http://www.dsr-ms.si**](http://www.dsr-ms.si)

**ZAPISNIK**

z 11. redne seje izvršnega odbora Društva za športno rekreacijo Murska Sobota, ki je bila 6. julija 2015 ob 13.00 uri.

Sejo je vodil predsednik Društva za športno rekreacijo Murska Sobota Darijo Ilić.

Zapisnik piše Darijo Ilić.

Predsedujoči je prisotne pozdravil in predlagal dnevni red kot je bil predlagan z vabilom:

1. Pozdrav in ugotovitev prisotnosti
2. Potrditev zapisnika z 10. seje IO DŠR MS
3. Obravnava pravilnika o vadnini za šolsko leto 2015/2016
4. Obravnava sklepa o višini članarine za leto 2015
5. Gimnastični tabor
6. Razno

Dnevni red je bil soglasno potrjen z dvigom rok.

**1. POZDRAV IN UGOTOVITEV PRISOTNOSTI**

Prisotni so bili: Milica Menart, Janez Karoli, Darijo Ilić, Anica Djordjević, Karolina Dravec, Jože Stvarnik, Terezija Majerič in Franc Gjerek.

**2. POTRDITEV ZAPISNIKA Z 10. SEJE IO DŠR Murska Sobota**

Zapisnik je bil članom IO poslan skupaj z gradivom. Člani IO na zapisnik niso imeli pripombe v 6. točki in sicer glede letnic.

**SKLEP ŠT. 45: Člani IO DŠR MS so zapisnika s popravkom z 11. seje IO DŠR Murska Sobota SOGLASNO potrdili.**

Sklep je bil z dvigom rok soglasno sprejet.

**3. Obravnava pravilnika o vadnini za šolsko leto 2015/2016**

Pravilnika o vadnini za šolsko leto 2015/2016 predstavi predsednik. Podane so bile pripombe s strani go. Menart

**SKLEP ŠT. 46: IO DŠR Murska Sobota sprejme predlagani pravilnik o vadnini za šolsko leto 2015/2016 s predlaganimi dopolnitvami.**

Sklep je bil z dvigom rok soglasno potrjen.

Čistopis pravilnika je priloga tega zapisnika.

**4. Obravnava sklepa o višini članarine za leto 2015**

Sklep predstavi predsednik. O sklepu je tekla kratka razprava, vendar ni bila predlagana nobena sprememba.

**SKLEP ŠT. 47: IO DŠR Murska Sobota je sprejme sklep o višini članarine za leto 2015.**

Sklep je bil z dvigom rok soglasno potrjen.

**5. Gimnastični tabor**

S strani članic DŠR Murska Sobota Natalije in Monike Lončar je bil podan predlog glede organiziranja gimnastičnega tabora. O predlogu je tekla razprava. Vsi člani IO so pozdravili samoiniciativnost Natalije in Monike, istočasno se ju tudi opozori na odgovornost. Bistvenih pripomb na samo izvedbo ni bilo.

**SKLEP ŠT. 48: IO DŠR Murska Sobota soglaša z organizacijo Gimnastičnega tabora v predlagani obliki.**

Sklep je bil z dvigom rok soglasno potrjen.

**6. Razno**

Pod točko razno g. Stavrnik pove, da je ga. Majerič s strani Športne zveze Murska Sobota prejela priznanje. S strani predsednika in s strani društva pa ni prejela ustrezne čestitke. Prav tako g. Stvarnik pove, da go. Majerič kot predsednica nadzornega sveta ni prejela vabila za tokratno sejo.

Predsednik odgovori, da je bil prisoten na letni skupščini Športne zveze Murska Sobota, da pa je takoj po zaključku imel priložnost se pogovoriti z g. Ciganom glede nerešenih razmerij z MOMS zato je go. Majerič zgrešil in ji ni uspel ob prejetem odlikovanju čestitati. Za nevšečnost se predsednik opraviči.

Predsednik tudi pove, da vso korespondenco pošilja po elektronski poti in vsebino objavi tudi na spletni strani. Ker pa go. Majerič nima elektronskega naslova, ji pošto dostavi ga. Menart oz. po njenem naročilu Simon. Go. Menart se opraviči in pove, da bo naslednjič poskrbela za dostavo pošte go. Majerič.

Seja je bila zaključena ob 14.30

Zapisnikar:

Darijo Ilić

Milica Menart

Tajnik društva DŠR Murska Sobota

Darijo ILIĆ, univ.dipl.inž.zoot.

predsednik DŠR M. Sobota